cyanic-selkie/wikianc huggingface dataset:
โรงเรียนนาด้วงวิทยา
โรงเรียนนาด้วงวิทยา (อักษรย่อ : น.ด.ว.; อังกฤษ: Naduang Wittaya School) หรือเรียกอย่างย่อว่า นาด้วง เป็นโรงเรียนมัธยมศึกษาขนาดกลางในจังหวัดเลย เปิดการเรียนการสอนชั้นมัธยมศึกษาตอนต้นและชั้นมัธยมศึกษาตอนปลายแบบสหศึกษาประจำอำเภอนาด้วง จังหวัดเลย สังกัดสำนักงานเขตพื้นที่การศึกษามัธยมศึกษาเขต 19 เครือข่ายพัฒนาคุณภาพการศึกษา สหวิทยาเขตหลักเมืองเลย สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ
โรงเรียนนาด้วงวิทยา ก่อตั้งวันที่ 20 พฤษภาคม พ.ศ. 2520 แรกเริ่มใช้ศาลาการเปรียญวัดเวียงล้อมเป็นที่ทำการเรียนการสอนเป็นการชั่วคราว โดยเปิดรับนักเรียนชั้นมัธยมศึกษาปีที่1 จำนวน 3 ห้องเรียน มีนักเรียนทั้งหมด  95  คน มีนายถนอม จันทนา ศึกษาธิการกิ่งอำเภอนาด้วง รักษาการครูใหญ่ ต่อมากรมสามัญศึกษาได้แต่งตั้งให้นายธวัชชัย ศรีภูมิสวัสดิ์ อาจารย์ 1 โรงเรียนศรีสงครามวิทยา อำเภอวังสะพุง จังหวัดเลย  มาดำแรงตำแหน่งครูใหญ่มาดำรงตำแหน่งครูใหญ่ หลังจากก่อตั้งโรงเรียนได้ 1 ปี โรงเรียนได้รับบริจาคที่ดินเพื่อปรับสภาพที่ตั้งโรงเรียนจากชาวบ้านซึ่งเป็นที่ที่โรงเรียนตั้งอยู่ในปัจจุบัน เป็นเนื้อที่ทั้งหมด 78 ไร่ 2 งาน 80 ตารางวา
ปัจจุบันโรงเรียนนาด้วงวิทยา นายประเสริฐ อินทรมณีพันธ์ เป็นผู้อำนวยการ โดยโรงเรียนเปิดทำการเรียนการสอนในระดับช่วงชั้นที่ 3 และช่วงชั้นที่ 4 มีอาคารเรียนทั้งหมด จำนวน 3 หลัง อาคารโรงฝึกงาน 2 หลัง อาคารหอประชุม 1 หลัง โรงอาหาร 1 หลัง โรงเรียนนาด้วงวิทยา เป็นโรงเรียนมัธยมศึกษาขนาดกลาง ประจำอำเภอนาด้วง จังหวัดเลย
สถานที่ภายในโรงเรียน
โรงเรียนนาด้วงวิทยามีอาคารเรียน 3 หลัง อาคารปฏิบัติการ 2 หลัง อาคารชั่วคราว 1 หลัง หอประชุม 1 หลัง และสถานที่ต่างๆ ดังนี้
อำเภอแม่ระมาด
แม่ระมาด เป็นอำเภอหนึ่งของจังหวัดตาก ตั้งอยู่ทางทิศตะวันตกของเทือกเขาถนนธงชัย
อัฟโฟกาโต
อัฟโฟกาโต (affogato, แปลว่า "จม" หรือ "ถูกทำให้จม") หรือ อัฟโฟกาโตอัลคัฟแฟะ (affogato al caffè, แปลว่า "จมลงในกาแฟ") เป็นของหวานชนิดหนึ่งที่มีกาแฟเป็นส่วนประกอบพื้นฐาน โดยทั่วไปทำได้โดยตักเจลาโตหรือไอศกรีมกลิ่นรสวานิลลา 1 ช้อนควักใส่ถ้วย แล้วราดเอสเปรสโซร้อนลงไป 1 ช็อต เมื่อของหวานชนิดนี้มีวิวัฒนาการไปตามกาลเวลา ในปัจจุบันจึงเป็นที่ยอมรับได้เช่นกันหากจะเพิ่มปริมาณไอศกรีมเป็นหลายช้อนควัก บางสูตรยังใช้บีเชริง (เครื่องดื่มกาแฟผสมช็อกโกแลตชนิดหนึ่ง), เหล้าอามาเรตโต หรือเหล้าชนิดอื่น ๆ อีก 1 ช็อตด้วย
อำเภอแม่ระมาด
ประวัติ
สันนิษฐานว่าเดิมเป็นหมู่บ้านที่อยู่อาศัยของชาวกะเหรี่ยงมานานกว่า 100 ปี ต่อมามีชาวไทยจากทางภาคเหนือได้พากันอพยพลงมาหาที่ทำกิน และเห็นว่าเป็นแหล่งอุดมสมบูรณ์ จึงได้ตั้งหลักฐานอยู่อาศัยและมีคนอพยพมาอยู่เรื่อย ๆ จนเป็นหมู่บ้านใหญ่ จึงได้ตั้งเป็นตำบลขึ้นกับอำเภอแม่สอด เมื่อหมู่บ้านขยายใหญ่ขึ้นอีก พระอินทรคีรี นายอำเภอแม่สอด ในสมัยนั้น จึงได้ยกฐานะขึ้นเป็นกิ่งอำเภอแม่ระมาด และได้สร้างที่ว่าการกิ่งอำเภอขึ้นที่หมู่ที่ 5 ตำบลแม่ระมาด และแต่งตั้งให้ขุนโสภิตบรรณลักษณ์เป็นปลัดกิ่งอำเภอคนแรก และที่ว่าการอำเภอยังตั้งอยู่ ณ ที่เดิมจนทุกวันนี้
ต่อมาในปี พ.ศ. 2491 ทางราชการได้โอนกิ่งอำเภอท่าสองยางซึ่งขึ้นอยู่กับอำเภอแม่สะเรียง จังหวัดแม่ฮ่องสอน มาขึ้นกับอำเภอแม่สอด จังหวัดตาก และเมื่ออำเภอแม่ระมาดได้ยกฐานะขึ้นเป็นอำเภอ เมื่อวันที่ 21 ธันวาคม 2493 ต่อมาเมื่อ 16 มกราคม 2494 กิ่งอำเภอท่าสองยางจึงได้โอนจากอำเภอแม่สอด มาขึ้นกับอำเภอแม่ระมาดด้วย และได้แยกไปเมื่อได้ยกฐานะเป็นอำเภอเมื่อปี 2501
ที่ตั้งและอาณาเขต
อำเภอแม่ระมาดมีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอแม่ระมาดแบ่งเขตการปกครองย่อยออกเป็น 6 ตำบล 57 หมู่บ้าน ได้แก่
การปกครองส่วนท้องถิ่น
ท้องที่อำเภอแม่ระมาดประกอบด้วยองค์กรปกครองส่วนท้องถิ่น 8 แห่ง ได้แก่
เอมมา ฟรอสต์
เอมมา "เกรซ" ฟรอสต์ (Emma "Grace" Frost) หรือเจ้าของสมญา ราชินีขาว (White Queen) เป็นที่ชื่นชอบของคนอ่านอย่างยิ่ง ความสวยสง่าของเธอก็พลันไปเตะตาต้องใจไซคลอปส์จนครองรักแต่งงานกันในยุคหลังๆด้วยซำไป
ประวัติ
เอมมา เกรซ ฟรอสต์ เป็นทายาทตระกูลร่ำรวยแห่งหนึ่งในรัฐแมสซาซูเซ็ทท์ส แต่ชีวิตในกองเงินทองกลับไม่ราบรื่น เมื่อพ่อบังเกิดเกล้าของเธอชอบทำร้ายลูกสาวตัวเอง ทำให้เธอกลายเป็นคนเก็บกดและค่อยๆเรียนรู้ที่จะพัฒนาพลังจิตของเธอและเอาคืนพ่อตัวเอง แม้ในตอนหลังพ่อเธอจะสำนึกได้และยกทรัพย์สมบัติทั้งหมดให้ แต่เธอก็ไม่สนใจ เพราะเธออยากจะเจริญรุ่งเรืองด้วยลำแข้งของตัวเองมากกว่า เธอจึงออกจากบ้านแล้วไปเข้ากลุ่ม เฮลไฟร์คลับของ เซบาสเตียน ชอว์
ในกลุ่ม เฮลไฟร์คลับ เธอเป็นอาจารย์ที่คอยให้ความรู้แก่มิวแทนท์เด็กๆซึ่งเรียกว่า เฮลเลี่ยนส์ หน้าที่ของเธอคือการเสาะหามนุษย์กลายพันธุ์วัยขบเผาะมาเลี้ยงดูให้การศึกษา เพื่อเป็นกำลังหลักในการยึดโลกและต่อกรกับทีม X-Men แต่แล้ววันหนึ่งเธอกลับบาดเจ็บสาหัสอยู่ในโคม่า เนื่องจากถูกนักเดินทางข้ามเวลา เทรเวอร์ ฟิทซ์รอย ทำร้ายอย่างรุนแรง แถมเขายังฆ่าเด็กๆในโรงเรียนเฮลเลี่ยนส์จนหมดด้วย เธอโทษตัวเองต่อสิ่งที่เกิดขึ้นนับจากนั้น
ตอนที่อยู่ในอาการโคม่านั้น จิตใจของเธอได้เข้าใช้ร่างกายไอซ์แมนแทน เธอได้พบกับเซเวียร์และยอมรับออกมาตรงๆว่า สาเหตุเดียวที่ทำให้เธอต่อสู้กับ X-Men เป็นเพราะเธอเชื่อว่า เธอกำลังสิ่งที่แม้แต่ชาร์ลส์เองยังทำไม่ได้ แน่นอนว่าเธอคิดผิด และหลังจากที่คิดได้ เอมม่าตัดสินใจร่วมงานกับเซเวียร์ กลายเป็นสมาชิกทีม X-Men นับแต่นั้นเป็นต้นมา เธอได้กลับสู่ร่างตัวเอง และเป็นอาจารย์สอนมนุษย์กลายพันธุ์ที่โรงเรียนของเซเวียร์ด้วย
พลังพิเศษ
-Telepathy มนุษย์กลายพันธุ์ผู้ใช้พลังจิต หรือ เทเลพาธี คือ ผู้ที่ใช้พลังจิตที่สามารถใช้สื่อสาร, ควบคุมร่างกาย, แทรกซึมความคิด,สร้างภาพลวงตา
ซึ่งเอมมา สามารถใช้พลังจิตพื้นฐานข้างต้น ได้แล้ว พลังจิตของเธออยู่ในระดับแข็งแกร่งและอยู่ในระดับสูงมาก เทียบเท่าได้กับ Professor X  เธอสามารถใช้พลังทางโทรจิตของเธอได้มากกว่า เพียงแค่อ่านคิดนึกภายในจิตใจ,ควบคุมจิตใจ,สร้างภาพลวงตา ทั่วไปๆได้เท่านั้น แต่เธอสามารถใช้พลังจิตของเธอทำได้มากมายหลายสิ่งหลายอย่างทั้งเป็นอาวุธทำลาย และ ปกป้องรักษา  โดยพลังจิตของเธอ อยู่ในระดับ Omega Level  ซึ่งมีอนุภาพ ประสิทธิภาพ และ ระดับพลังที่สูงมาก ซึ่งความสามรถทางเทเลพาธีหรือโทรจิตและพลังจิตมี ดังนี้
-Psychic Illusion : ความสามารถในการสร้างภาพลวงตาได้เสมือนจริงมากที่สุดคนหนึ่ง ทำให้คนอื่นคิดว่าอยู่ในเหตุการณ์นั้นจริงๆ แต่เป็นเหตุการณ์ที่ถูกสร้างขึ้นมาในหัวสมองของพวกเขา
-Physic shield : สามารถสร้างเกราะป้องกันการโจมตีทางจิต และยังสามารถขยายการป้องกันไปยังผู้คนรอบข้างเธอได้
-Mental Manipulation : สามารถควบคุมจิตใจและความคิดของคนอื่น เธอสามารถสั่งให้ใครทำอะไรก็ได้ตามที่เธอต้องการ
-Personality Alteration : สามารถเปลี่ยนแปลงจิตใจและบุคลิกภาพของคนอื่น สามารถทำให้คนๆนึงคิดว่าตัวเองมีอายุ 3 ขวบ และมีบุคลิกการทำตัวเหมือนเด็ก 3 ขวบได้
-Mental Amnesia : สามารถลบความทรงจำของคนอื่น และสร้างมันขึ้นมาใหม่ได้ในรูปแบบที่เธอต้องการ
-Mental Sedating : สามารถหยุดการเคลื่อนไหวของคนรอบข้าง ทำให้พวกเขาอยู่ในอาการสงบหรือหมดสติไปเลยก็ได้
-Psychic Communication : สามารถเชื่อมต่อความคิดของตนเองกับผู้อื่น หรือความรู้สึกด้วย สามารถที่จะนำความเจ็บปวดของอีกคนมาไว้ทีอีกคน หรือดึงเอาความเจ็บปวดความทุกข์ทรมาณจากคนทั้งโลกมาไว้ที่คนๆเดียวได้
-Mind Walking : สามารถที่จะเดินเข้าไปในความคิดของผู้อื่นได้
-Pisionic Blast : ปล่อยลำแสงหรือคลื่นพลังที่สามารถสร้างความเจ็บปวดทางจิต ทำให้ฝ่ายตรงข้ามเกิดอาการบาดเจ็บ หรือสมองตายได้
-Psychic shields Removal : สามารถที่จะทำลายหรือเจาะเกราะป้องกันทางจิตของผู้อื่น โดยเธอเคยกล่าวว่า เกราะป้องกันการโจมตีทางจิตของ Wolverine ที่ Charles Xavier สร้างขึ้นให้นั้น เธอสามารถที่จะทำลายมันได้อย่างง่ายดาย โดยเธอยังกล่าวอีกว่าพลังจิตของชาร์ลนั้นอยู่แค่ระดับ 9 แต่พลังจิตของเธอนั้นอยู่ในระดับ 10 อีกด้วย
-Telepathic Tracking : เธอสามารถใช้พลังจิตเพื่อติดตามบุคคลและเฝ้าดูการกระทำของพวกเขาเหล่านั้นผ่านกระแสจิต
-Mental Possession : สามารถที่จะควบคุมหรือใช้ร่างกายคนอื่นเป็นโฮสต์ของตัวเองได้
-Mental Paralysis : สามารถทำให้ศัตรูเกิดอาการอัมพาตทางจิตหรือทางกายภาพได้
-Cloak Mind : ความสามาถในการปกปิดหรือหลบซ่อนจากการค้นหาโดยนักโทรจิตคนอื่น
-Telapathic Cloak : สามารถปกปิดความเป็นตัวเอง สร้างบุคลิกหลอกๆ ขึ้นมา ทำให้นักโทรจิตที่จะเข้ามาอ่านใจเธอเกิดการรับรู้ที่ผิดพลาด
-Mind Transferral : ถ้าเธอกำลังจะตาย เธอสามารถย้ายจิตของตนเองเข้าไปอยู่ในร่างกายของคนอื่นได้อย่างสมบูรณ์ แม้จะมีเงื่อนไขของเวลาเข้ามาเกี่ยวข้องบ้างก็ตาม
-Mind Alteration : เธอสามารถที่จะเปลี่ยนแปลงจิตใจหรือบุคคลิกภาพของผู้อื่นโดยเธอสามารถเลือกได้ว่าจะเปลี่ยนแปลงแค่เฉพาะบางส่วนหรือทั้งหมดเลยก็ได้
-Power Inhibition : ทำให้พวกที่มีพลังพิเศษหรือมนุษย์กลายพันธุ์ไม่สามารถใช้พลังของพวกเขาได้
-Astral Projection : สามารถถอดจิตของเธอออกจากตัวเอง หรือสามารถแยกวิญญาณออกจากร่างกายของตัวเองได้ แล้วสามารถเดินทางไปที่ไกลแสนไกล หรือดาวดวงอื่นในรูปแบบของพลังจิต เมื่อเธออยูในร่างนี้ เธอสามารถจำลองเหตุการณ์หรือสร้างสิ่งของจากพลังจิต และเธอยังใช้พลังทุกอย่างของเธอได้อย่างปกติอีกด้วย ข้อเสียของการใช้พลังนี้คือ เธอเสี่ยงที่จะอยู่ในอาการโคม่า สามารถถูกลอบสังหารในขณะที่เธอกำลังเดินทางผ่านกายทิพย์ หรือสามารถถูกฆ่าหรือดักจับไม่ให้เข้าร่างกายได้
-Telepathic Power Switch : เธอสามารถที่จะปลดล็อกพลังให้กับมนุษย์กลายพันธุ์คนอื่น ความสามารถด้านนี้ของเธอค่อนข้างโดดเด่นกว่าสายพลังจิตทุกคน คือการผ่าตัดสมองด้วยพลังจิต สามารถแก้ไขความผิดปกติของสมอง ทำให้ผู้ที่ติดอยู่ในช่วงชะงักงันของพัฒนาการสามารถที่จะก้าวข้ามส่วนที่ตราตรึงนั้นไว้ได้ คือสามารถที่จะทำให้พลังมนุษย์กลายพันธุ์ใช้พลังของตัวเองได้อย่างเต็มที่ เธอยังเคยควบคุมและใช้พลังของ Iceman แบบที่เขาไม่เคยใช้ได้มาก่อนด้วย
-Neural Jumpstart : สามารถปรับเปลี่ยนประสาทการรับรู้ของผู้อื่นให้รวดเร็วยิ่งขึ้น ทำให้พวกเขามีพลังที่แข็งแกร่งมากขึ้นอย่างที่ไม่เคยเป็นมาก่อน แต่มันจะแสดงผลแค่ระยะเวลาสั้นๆเท่านั้น
-Download Information : เธอสามารถที่จะดาวน์โหลดความรู้ความสามารถของคนอื่นมาเป็นของเธอเองได้ โดยเธอไม่จำเป็นต้องเรียนรู้ใดๆทั้งสิ้น
-Absorb Information : ความสามรถในการจัดเก็บและประมวลผลข้อมูลต่างๆได้อย่างรวดเร็ว
-Intuitive Multilingual : เธอสามารถอ่านใจได้ทุกคนแม้แต่ผู้ที่สือสารกันคนละภาษาก็ตาม
-Telekinesis : เอมม่าเธอก็ได้รับการระบุว่าเธอมีอำนาจในการเคลื่อนย้ายวัตถุเช่นกัน แต่มันมักจะแสดงผลออกมาในยามที่เธอฝันร้ายเท่านั้น
Organic Diamond ความสามารถในการเปลี่ยนผิวหนังหรือร่างกายของเธอให้กลายเป็นเพชร โดยใช้เวลา 10 วินาทีในการเปลี่ยนแปลง โดยมีคุณสมบัติดังต่อไปนี้
-Superhuman Strength : เมื่อเอมม่าอยู่ในร่างเพชรนั้น เธอจะมีความแข็งแกร่งเหนือมนุษย์ทั่วไป โดยสามารถที่จะยกวัตถุได้หนักสุดคือ 2 ตัน
-Superhuman stamina : ร่างกายที่เป็นเพชรของเอมม่าทำให้เธอมีภูมิคุ้มกันต่อสารพิษ เวลาที่ทำงานหนักๆเอมม่าแทบจะไม่รับรู้ถึงความเหนื่อยล้าเลย
-Superhuman Durability : เมื่อเอมม่าอยู่ในร่างเพชรทำให้เธอมีความสามารถที่จะอดทนต่อสถานการณ์ได้อย่างหลากหลาย เช่น ทนต่ออาการบาดเจ็บหรือการถูกกระแทกแรงๆ สามารถที่จะอาศัยอยู่ในพื้นที่ๆไม่มีอ๊อกซิเจนได้เป็นเวลานาน สามารถทนต่อความหิวโหย สามารถทนต่ออุณหภูมิที่ติดลบได้ถึง 320 องศาฟาเรนไฮน์ และสามารถอยู่ในสภาพอากาศที่มีอุณหภูมิสูงได้ถึง 7,362 องศาฟาเรนไฮน์ ถ้าเกินไปกว่านี้อาจจะทำให้ร่างกายเธอละลายและแตกสลายได้ และยังทนต่อแรงระเบิดระดับที่ทำให้เกาะทั้งเกาะหายไปได้อีกด้วย
-Psychic immunity : เอมม่าได้แสดงให้เห็นว่า เมื่อเธออยู่ในร่างเพชรที่สวยงามนี้ เธอจะมีความสามารถในการป้องกันการโจมตีทางจิตได้แบบ 100% แต่เธอก็จะไม่สามารถใช้พลังจิตได้เช่นกัน แต่ก็จะได้ความแข็งแกร่ง ความอึดมาแทน
คะเนเดียนพรีเมียร์ลีก
คะเนเดียนพรีเมียร์ลีก (Canadian Premier League) ย่อว่า ซีพีแอล (CPL) เป็นลีกฟุตบอลสูงสุดในประเทศแคนาดา โดยในปัจจุบันมีทีมทั้งหมด 7 ทีม
ซี-คลาวน์
ซี-คลาวน์ (C-Clown; 씨클라운; ย่อจาก Crown Clown) เป็นวงบอยแบนด์ของเกาหลีใต้ก่อตั้งโดยเยดังเอนเตอร์เทนเมนต์ มีสมาชิกทั้งหมด 6 คน ได้แก่ โรม, ชีอู, เรย์, คังจุน, ที.เค และมารู พวกเขายุบวงเมื่อวันที่ 5 ตุลาคม 2015 หลังจากอยู่ด้วยกันมาสามปี
ซูเปอร์โบวล์ครั้งที่ 13
ซูเปอร์โบวล์ครั้งที่ 13 (Super Bowl XIV) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1979 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Dallas Cowboys กับแชมป์อเมริกันฟุตบอลคอนเฟอเร็นซ์ (AFC) Pittsburgh Steelers โดยทีม Pittsburgh Steelers เอาชนะ ทีม Dallas Cowboys ในคะแนน 35–31 เกมนี้จัดในวันอาทิตย์ที่ 21 มกราคม ค.ศ. 1979 ที่สนามMiami Orange Bowl ในเมืองMiami, Florida
วิลเฮ็ล์ม บวร์คดอร์ฟ
พลเอกทหารราบ วิลเฮ็ล์ม เอมานูเอ็ล บวร์คดอร์ฟ (Wilhelm Emanuel Burgdorf) เป็นนายทหารบกเยอรมันในช่วงสงครามโลกครั้งที่หนึ่งและสงครามโลกครั้งที่สอง ในเดือนตุลาคม ปี 1944 บวร์คดอร์ฟได้รับตำแหน่งเป็นเจ้ากรมกำลังพลทหารบก (Heerespersonalamt) และเป็นหัวหน้ากลุ่มของนายทหารคนสนิทของอดอล์ฟ ฮิตเลอร์ ด้วยความสามารถนั้น เขาได้มีบทบาทในการบังคับให้จอมพลแอร์วีน ร็อมเมิลกระทำอัตวินิบาตกรรม บวร์คดอร์ฟได้กระทำอัตวินิบาตกรรมในฟือเรอร์บุงเคอร์ เมื่อวันที่ 2 พฤษภาคม 1945 ที่เป็นอันสิ้นสุดของยุทธการที่เบอร์ลิน
อำเภอโพนนาแก้ว
โพนนาแก้ว เป็นอำเภอหนึ่งของจังหวัดสกลนคร
วิกิพีเดียภาษาตุรกี
วิกิพีเดียภาษาตุรกี (Türkçe Vikipedi) เป็นสารานุกรมวิกิพีเดียที่จัดทำขึ้นในภาษาตุรกี เริ่มสร้างเมื่อวันที่ 5 ธันวาคม ค.ศ. 2002 ณ วันที่ วิกิพีเดียภาษาตุรกีมีบทความถึง  บทความ
ภัทรวี ศรีสันติสุข
ภัทรวี ศรีสันติสุข (เกิด 10 เมษายน พ.ศ. 2534) ชื่อเล่น เอิ๊ต เป็นนักร้องและนักแต่งเพลงชาวไทย  เป็นที่รู้จักจากบทบาทไนท์ วงซีสเคป ในซีรีส์ ฮอร์โมนส์ วัยว้าวุ่น และการคัฟเวอร์เพลงบนยูทูบในแชนแนล WishesOnTheEarth ปัจจุบันเป็นนักร้องในสังกัดมิวซิกมูฟเรคคอร์ดส
วิกิพีเดียภาษาตุรกี
ประวัติ
ในเดือนพฤศจิกายน ค.ศ. 2006 วิกิพีเดียภาษาตุรกีได้เข้าชิง สาขาวิทยาศาสตร์ (Golden Spider Web Awards) ต่อมาในเดือนมกราคม ค.ศ. 2007 วิกิพีเดียภาษาตุรกีได้รับรางวัล "Best Content" โดยมีการรับรางวัลในงานรับรางวัลเมื่อวันที่ 25 มกราคม ค.ศ. 2007 ที่มหาวิทยาลัยเทคนิคอิสตันบูล
ใน ค.ศ. 2015 แบนเนอร์ที่แสดงความตื่นรู้ต่อความลำเอียงทางเพศบนวิกิพีเดีย ดึงความสนใจของสื่อตุรกี
อำเภอโพนนาแก้ว
ประวัติ
อำเภอโพนนาแก้วเดิมเป็นส่วนหนึ่งของอำเภอเมืองสกลนคร ได้รับการยกฐานะเป็นอำเภอเมื่อปี พ.ศ. 2539 มีผลบังคับใช้ตั่งแต่วันที่ 5 ธันวาคม พ.ศ. 2539
ที่ตั้งและอาณาเขต
อำเภอโพนนาแก้วตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอโพนนาแก้วแบ่งพื้นที่การปกครองออกเป็น 5 ตำบล 53 หมู่บ้าน ได้แก่
การปกครองส่วนท้องถิ่น
ท้องที่อำเภอโพนนาแก้วประกอบด้วยองค์กรปกครองส่วนท้องถิ่น 5 แห่ง ได้แก่
เอเอสพีดอตเน็ต
เอเอสพีดอตเน็ต (ASP.NET) คือเทคโนโลยีสำหรับพัฒนาเว็บไซต์ เว็บแอปพลิเคชัน และเว็บเซอร์วิซ ซึ่งเป็นส่วนหนึ่งของดอตเน็ตเฟรมเวิร์ก พัฒนาโดยไมโครซอฟท์
ASP.NET เป็นรุ่นถัดจาก Active Server Pages (ASP) แม้ว่า ASP.NET นั้นจะใช้ชื่อเดิมจาก ASP แต่ทั้งสองเทคโนโลยีนั้นแตกต่างกันอย่างสิ้นเชิง โดยไมโครซอฟท์นั้นได้สร้าง ASP.NET ขึ้นมาใหม่หมดบนฐานจากCommon Language Runtime (CLR) ซึ่งทำให้ผู้พัฒนาสามารถเลือกใช้ภาษาใดก็ได้ที่รองรับโดยดอตเน็ตเฟรมเวิร์กเช่น C# และ VB.NET เป็นต้น ปัจจุบันรุ่นล่าสุดคือ ASP.NET 2.0 ซึ่งรวมอยู่ใน .NET Framework 2.0. และ .NET Framework 3.0.
ASP.NET 1.0 ได้ออกมาในเดือนกุมภาพันธ์ ปีพ.ศ. 2545 (ค.ศ. 2002) พร้อมกับ Visual Studio .NET 2002 ในเดือนเมษายน พ.ศ. 2546 ASP.NET 1.1 นั้นได้ออกมาพร้อมกับ Visual Sttudio .NET 2003 และในวันที่ 7 พฤศจิกายน พ.ศ. 2548 ASP.NET 2.0 ได้ออกมาพร้อมกับ Visual Studio 2005 และ SQL Server 2005.
รูปแบบไฟล์ ASPX
ASPX เป็นชื่อรูปแบบไฟล์ของหน้าแบบฟอร์ม ASP.NET โดยทั่วไปแล้วในไฟล์จะมีรหัสแบบ HTML หรือ XHTML ซึ่งใช้กำกับรูปแบบฟอร์ม หรือ เนื้อหาในหน้าเว็บ และในส่วนของโค้ดนั้น อาจจะอยู่ในหน้าเดียวกันในแท็ค หรือ บล็อก  (โดยในกรณีนี้จะคล้ายกับเทคโนโลยีที่ใช้พัฒนาเว็บ อย่าง PHP และ JSP) หรือแยกอยู่ในหน้าโค้ดออกมาต่างหาก (Code behind) ASP.NET รองรับการเขียนโค้ดในบรรทัดเดียวกันทั้งหมดในไฟล์ ASPX แต่วิธีนี้นั้นเป็นวิธีที่ไม่แนะนำ
ไฟล์อื่นๆ
ไฟล์รูปแบบอื่นๆ ที่เกี่ยวกับ ASP.NET มีดังนี้:
เครื่องมือในการพัฒนา
นี้คือรายชื่อโปรแกรมจำนวนหนึ่งที่สามารถใช้ในการพัฒนา ASP.NET ได้:
พระเจ้ายันที่ 2 กาชีมีแยช วาซา
พระเจ้ายันที่ 2 กาชีมีแยช วาซา (Jan II Kazimierz Waza; Johann II. Kasimir Wasa; Jonas Kazimieras Vaza ; 22 มีนาคม ค.ศ. 1609 – 16 ธันวาคม ค.ศ. 1672) ทรงเป็น พระมหากษัตริย์แห่งโปแลนด์ และ แกรนด์ดยุกแห่งลิทัวเนีย  จากราชวงศ์วาซา เป็นพระราชโอรสองค์รองของ พระเจ้าซิกมุนด์ที่ 3 วาซา นอกจากนี้พระองค์ยังทรงเป็นผู้อ้างสิทธิ์ในราชบัลลังก์สวีเดนด้วย ทรงขึ้นสืบราชสมบัติต่อจาก พระเจ้าววาดือสวัฟที่ 4 วาซา พระเชฐษา รัชสมัยของพระองค์เป็นรัชสมัยที่วุ่นวายที่สุดสมัยหนึ่งของเครือจักรภพโปแลนด์-ลิทัวเนีย ทั้งเหตุการณ์ กบฎคอสแซค ภายใต้การนำของ โบห์ดัน คเมลนิทสกี ทำให้พระราชอำนาจของพระองค์สั่นคลอน ในขณะที่อิทธิพลของเหล่าชนชั้นสูงเพิ่มมากขึ้น ท้ายที่สุดแล้วพระองค์ตัดสินพระทัยสละราชสมบัติ ซึ่งมีสาเหตุมาจากปัจจัยข้างต้น รวมทั้งจากภาวะซึมเศร้าหลังจากการสิ้นพระชนม์ของพระมเหสี มารี ลูอีซ กอนซากา ในปั่นปลายพระชนม์ชีพทรงเข้าร่วมคณะเยสุอิต และได้เป็นอธิการวัดเซ็นต์-เจอร์เมน-เดส-เพรส
พระองค์ทรงเป็นกษัตริย์โปแลนด์พระองค์ที่สามและพระองค์สุดท้ายจาก ราชวงศ์วาซา พระองค์ทรงเป็นเชื้อสายของสมเด็จพระราชินีโบน่า สฟอร์ซ่า พระองค์สุดท้าย
อ้างอิง
1609 1672
รหัสมอร์ส
รหัสมอร์ส (Morse code) เป็นวิธีการส่งข้อความเป็นชุดสัญญาณเสียง, ไฟ หรือเสียงเคาะ และจะมีลักษณะเป็นขีด และจุด เป็นภาษาที่ใช้กันได้ทั่วโลก สามารถเทียบเคียงเสียงอักษรได้ เริ่มแรกรหัสนี้เริ่มต้นขึ้นในราวกลาง ค.ศ. 1830 โดย ซามูเอล เอฟ. บี. มอร์ส (Samuel F. B. Morse) และ อัลเฟรต เวล (Alfred Vail) ได้คิดค้นเครื่องส่งโทรเลขโดยใช้กระแสไฟฟ้าควบคุมสนามแม่เหล็กของเครื่องรับปลายทางผ่านทางสายส่งสัญญาณ แต่ไม่ค่อยนิยม เนื่องจากมีโอกาสผิดพลาดสูง
รหัสมอร์สในปัจจุบัน
ปัจจุบันยังมีการใช้งานรหัสมอร์สอย่างมากในวงการวิทยุสมัครเล่น การติดต่อบางรูปแบบรหัสมอร์สยังสามารถใช้งานได้ดีที่สุด เช่นการติดต่อ สะท้อนออโรรา เป็นต้น ข้อดีอีกประการของการติดต่อแบบรหัสมอร์สผ่านวิทยุสื่อสารคือ ใช้แถบความถี่น้อยมากเมื่อเทียบกับการสื่อสารระบบอื่น ๆ เป็นการประหยัดความถี่ สามารถใช้งานพร้อม ๆ กันได้โดยไม่มีการรบกวนกัน
รหัสมอร์สภาษาไทย
รหัสสัญญาณมอร์สภาษาไทย เกิดขึ้นครั้งแรกในรัชสมัยพระบาทสมเด็จพระมงกุฎเกล้าเจ้าอยู่หัว
เมื่อแรกเริ่มกิจการโทรเลขในรัชสมัยพระบาทสมเด็จพระจุลจอมเกล้าเจ้าอยู่หัว ประเทศไทยใช้วิธีการรับส่งโทรเลขด้วยรหัสสัญญาณมอร์สสากล อักษรโรมัน ข้อความที่ใช้ในการส่งโทรเลขจึงต้องเขียนด้วยภาษาอังกฤษเท่านั้น หากต้องการส่งข้อความเป็นภาษาไทย ก็ต้องแปลข้อความนั้นเป็นภาษาอังกฤษก่อน แล้วส่งไปเป็นตัวอักษรโรมัน หรือเขียนเป็นข้อความภาษาไทยด้วยตัวอักษรโรมัน ซึ่งวิธีดังกล่าวทำให้ล่าช้า และอาจคลาดเคลื่อนได้ง่าย
กรมไปรษณีย์โทรเลข จึงเล็งเห็นความจำเป็นที่จะต้องใช้รหัสสัญญาณมอร์สภาษาไทย เพื่ออำนวยความสะดวกแก่ประชาชน อีกทั้งทหารกับกรมรถไฟหลวง ก็จำเป็นต้องใช้รหัสสัญญาณโทรเลขแบบเดียวกัน จึงได้ตั้งคณะกรรมการประกอบด้วย ฝ่ายกลาโหม ฝ่ายกรมรถไฟหลวง และฝ่ายกรมไปรษณีย์โทรเลข เพื่อพิจารณาจัดทำรหัสสัญญาณมอร์สภาษาไทย กระทั่งสำเร็จและประกาศใช้อย่างเป็นทางการ เมื่อวันที่ 1 พฤศจิกายน พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว
การจัดทำรหัสสัญญาณมอร์สภาษาไทยนั้น คณะกรรมการได้อาศัยรหัสสัญญาณมอร์สสากลเป็นหลัก โดยเพิ่มเติมรหัสสัญญาณให้มากขึ้น เนื่องจากภาษาไทยมีจำนวนตัวพยัญชนะและสระมากกว่าตัวอักษรโรมันในภาษาอังกฤษ รหัสสัญญาณมอร์สภาษาไทยจึงมีพยัญชนะ 30 ตัว สระและวรรณยุกต์ 21 ตัว ทั้งนี้ คณะกรรมการมิได้กำหนดรหัสสัญญาณประจำทุกตัวพยัญชนะและสระในภาษาไทย เพราะหากพยัญชนะหรือสระตัวใดมีเสียงเหมือนกัน เช่น ค – ฆ, ด – ฎ , ส – ศ – ษ , ท – ธ – ฑ – ฒ , สระ ไ - ไ ก็จะกำหนดให้ใช้สัญญาณเดียวกัน ส่วนตัวเลขและเครื่องหมายวรรคตอน ยังคงใช้อย่างรหัสสัญญาณมอร์สสากล
พยัญชนะ
โปรดสังเกตว่ารหัสมอร์สอักษรไทยบางตัวตรงกับอักษรโรมัน โดยเฉพาะอักษรที่อ่านออกเสียงอย่างเดียวกัน เช่น M กับ ม หรือ N กับ น เป็นต้น
ไรน์ II
ไรน์ II (Rhein II) เป็นภาพถ่ายสีโดยทัศนศิลปินชาวเยอรมัน อันดรีอัส กัวร์สคี ในปี 1999 ภาพถ่ายแสดงแม่น้ำสายหนึ่ง (คือ แม่น้ำไรน์ตอนล่าง) กำลังไหลในแนวนอน ระหว่างทุ่งสีเขียวที่ขนาบอยู่ ภายใต้ท้องฟ้ามืดครึ้ม รายละเอียดในภาพบางส่วน เช่น คนจูงสุนัขและโรงงานหนึ่งในภาพถูกตัดต่ออกด้วยวิธีทางดิจิทัลโดยศิลปิน ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ภาพนี้ถ่ายที่ใกล้กับเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996
ในปี 2011 งานพรินท์ของภาพนี้ถูกประมูลไปด้วยราคา 4.3 ล้านดอลลาร์สหรัฐ ทำให้ภาพนี้กลายเป็นภาพถ่ายที่แพงที่สุดในโลก
นักเขียนด้านศิลปะ ฟลอเรนซ์ วอเทอส์ (Florence Waters) เคยเขียนถึงภาพนี้ลง เดอะเดลี่เทเลกราฟ ว่าเป็นงานที่ "มีชีวิตขีวา, งดงาม และ น่าจดจำ (memorable) – อันที่จริง เราควรจะเขียนว่า เป็นที่ไม่มีทางลืมลง (unforgettable) เสียมากกว่า – [นี่เป็น] การเปลี่ยนความหมาย (twist) แบบร่วมสมัยของ [...] แลนด์สเคปที่โรแมนติก"
การผลิต
ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ในภาพเป็นแม่น้ำไรน์ตอนล่างไหลไปตามแนวนอน ขนาบด้วยทุ่งหญ้าสีเขียวเรียบ ๆ ภายใต้ท้องฟ้ามืดครึ้มด้วยเมฆ ภาพนี้ถ่ายที่ตำแหน่งหนึ่งไม่ไกลจากเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996 โดยงานชิ้นจากปี 1996 นั้นเขาไม่พึงพอใจ
รายละเอียดและองค์ประกอบจากภาพถ่ายเดิมบางส่วน เช่น โรงวานและคนจูงสุนัข ถูกตัดต่ออกไปด้วยวิธีการทางดิจิทัล การดัดแปลงภาพนี้เขาให้เหตุผลว่า "ถ้าให้พูดอย่างปริทรรศน์ (paradoxically) แล้วละก็ มุมนี้ของแม่น้ำไรน์ไม่สามารถมีได้เลยในโลกความเป็นจริง (in situ) แต่ต้องอาศัยการก่อร่างขึ้นโดยสมมติ (a fictitious construction) เพื่อให้ได้ภาพที่แม่นยำของแม่น้ำสมัยใหม่" ภาพพรินท์ของภาพถ่ายมีขนาด 73 x
การประมูล
งานพรินท์ดั้งเดิมเป็นสมบัติของ Galerie Monika Sprüth ในโคโลญ ก่อนที่ต่อมาจะถูกซื้อโดยนักสะสมชาวเยอรมันผู้ไม่ประสงค์ระบุนาม ผู้ซึ่งต่อมาได้นำภาพนี้ขายโดยการประมูลที่คริสทีส์ สาขานิวยอร์กในวันที่ 8 พฤศจิกายน 2011 โดยตั้งเป้ามูลค่าอยู่ที่ราว 2.5-3.5 ล้านดอลลาร์สหรัฐ ท้ายที่สุดงานถูกประมูลไปด้วยราคา 4,338,500 ดอลลาร์ โดยไม่ระบุชื่อผู้ซื้อ
ชิ้นงานสาธารณะ
งานพรินท์ภาพถ่ายนี้ชิ้นที่ห้าซึ่งมีหน้าตาเหมือนกันแต่มีขนาดเล็กกว่าเล็กน้อยที่ 156.4 x ถูกซื้อในปี 2000 โดยเครือหอศิลป์อังกฤษ เทท ปัจจุบันงานชิ้นดังกล่าวอยู่ในของสะสมของเททแต่ไม่ได้นำออกมาจัดแสดงสาธารณะ งานพรินท์อีกชิ้นที่ขนาดเท่ากันเป็นสมบัติของ พิพิธภัณฑ์ศิลปะสมัยใหม่ ที่นิวยอร์กซิตี และไม่ได้จัดแสดงต่อสาธารณะเช่นกัน
เดรโก มัลฟอย
เดรโก มัลฟอย (Draco Malfoy) หนึ่งในตัวละครหลักของนวนิยายชุด "แฮร์รี่ พอตเตอร์" ของ เจ. เค. โรว์ลิง ซึ่งปรากฏตัวครั้งแรกใน "แฮร์รี่ พอตเตอร์กับศิลาอาถรรพ์" ตอนที่แฮร์รี พอตเตอร์ เข้าไปในร้านมาดามมัลกินส์ที่ตรอกไดอากอน ตอนที่เขามาที่โลกเวทมนตร์ครั้งแรก และได้พูดคุยกันเล็กน้อย โดยที่ โรงเรียนฮอกวอตส์นั้น เขาเป็นที่รู้จักในฐานะ คู่กัด ของ แฮร์รี่ พอตเตอร์ นับตั้งแต่ เขาถูกอีกฝ่ายปฏิเสธเป็นมิตรภาพในตอนปีหนึ่ง โดย เดรโก มัลฟอยนั้นมักจะมีผู้ติดตาม 2 คน คือ วินเซนต์ แครบ และ เกรกอรี่ กอยล์
ในภาคภาพยนตร์นั้น เดรโก มัลฟอย นั้นรับบทโดย ทอม เฟลตัน
ประวัติ
เดรโก จากชื่อ เดรโก มัลฟอยนั้น เป็นภาษากรีกโบราณ มีความหมายว่า "มังกร" หรือ "งู" ลักษณะของเดรโก มัลฟอยที่ปรากฏในหนังสือคือ เด็กชายผิวสีซีด คางเสี้ยมแหลม ผมสีบลอนด์จาง และดวงตาสีฟ้าอ่อนซีด (เจ.เค. ได้กล่าวถึงเดรโก มัลฟอย เปรียบเทียบกับ ทอม เฟลตันไว้ในลักษณะที่ว่า เฟลตันนั้นเป็นเด็กหนุ่มที่หน้าตาดี หากแต่มัลฟอยนั้น ไม่ใช่หนุ่มน้อยที่น่ารักเอาเสียเลย) เดรโกเป็นที่ชื่นชอบของแพนซี่ พาร์กินสันนักเรียนปีเดียวกับเดรโก อาศัยอยู่ที่คฤหาสน์มัลฟอยใน วิลท์เชอร์ (อังกฤษ: Wiltshire) ทางตะวันตกเฉียงใต้ของประเทศอังกฤษ
โดยเขานั้นเป็นลูกชายที่มีสายเลือดบริสุทธิ์เพียงคนเดียว ของ นาย ลูเซียส มัลฟอย อดีตพรีเฟคของบ้านสลิธีริน และผู้เสพความตาย และ นาง นาร์ซิสซา มัลฟอยโดยนามสกุลเก่าของเธอคือ แบล็ก ทำให้เขากลายเป็นหลานชายโดยปริยายของ ซิเรียส แบล็ก, เบลลาทริกซ์ เลสแตรงจ์ (นามสกุลเก่า แบล็ก) และ อันโดรเมดา ท็องส์ (นามสกุลเก่า แบล็ก และเป็นมารดาของ นิมฟาดอร่า ท็องส์ ด้วย)
เดรโกถูกเลี้ยงมาให้อยู่ในจารีตประเพณีของพ่อแม่ที่เป็นครอบครัวเลือดบริสุทธิ์อย่างเคร่งครัดทำให้เดรโกเป็นคนที่ค่อนข้างถือตัว บางครั้งก็ดูเย็นชาและหลงตัวเอง อีกทั้งชอบพูดจาขวานผ่าซากกับเพื่อนๆโดยเฉพาะแฮร์รี่ พอตเตอร์ คนที่เขาเกลียดและอิจฉาในเวลาเดียวกัน พี่น้องตระกูลวีสลีย์ที่จะเขามักดูถูกบ่อยครั้ง เดรโกมีแครบกับกอยล์เป็นเพื่อนสนิทกึ่งลูกน้อง มีพ่อเป็นแม่แบบในการใช้ชีวิตทุกอย่าง
พบกับแฮร์รี่ พอตเตอร์ครั้งแรก
เขาพบกับ แฮร์รี่ พอตเตอร์ ครั้งแรก ตอนที่เขาไปร้านเสื้อผ้าของมาดามมัลกิ้นส์ที่ตรอกไดแอกอน โดยตอนนั้นเขายังดูอีกฝ่ายไม่ออกว่าคือใคร โดยเขาถามอีกฝ่ายว่า "พ่อแม่เขาเป็น พวกของเรา (สายเลือดบริสุทธิ์) หรือไม่" และเขายังบอกอีกว่า คนที่มาจากครอบครัวมักเกิ้ล (พวกไร้เวทมนตร์) นั้นไม่ควรมาเรียนที่ ฮอกวอตส์ ด้วย ก่อนจะจากไปโดยไม่มีการแนะนำตัวกันเลย และเขาพบอีกครั้งก่อนบนรถไฟด่วนฮอกวอตส์และถูกแฮร์รี่ปฏิเสธมิตรภาพของเขา หลังจากที่เขาว่าร้าย รอน วีสลีย์ (คนที่ได้ชื่อว่า เป็นเพื่อนคนแรกของแฮร์รี่ พอตเตอร์) ตั้งแต่นั้นเขาก็มองพวกแฮร์รี่เป็นศัตรูและคู่แข่งกันมาตลอด
ชีวิตในฮอกวอตส์
เดรโก นั้นได้รับคัดสรรให้อยู่ "บ้านสลิธีริน" โดยหมวกคัดสรรแทบจะไม่แตะศีรษะของเขาด้วยซ้ำ และหลังจากนั้นเขาก็มักจะคอยหาเรื่องทะเลาะกับพวกของแฮร์รี่เสมอ โดยเขามักจะดูถูกเพื่อนของอีกฝ่ายเช่น เรื่องที่บ้านรอนมีสมาชิกมากและมีฐานะยากจน หรือเรื่องที่ เฮอร์ไมโอนี่ เกรนเจอร์ เป็นคนที่มาจากตระกูลมักเกิ้ล โดยเรียกครั้งแรกอย่างหยาบคายว่า "ยัยเลือดสีโคลนโสโครก"
ในปีสองนั้นเขาได้รับหน้าที่เป็น ซีกเกอร์ (ตำแหน่งหนึ่งในเกม ควิชดิช ที่มีหน้าที่ในการหาลูกสนิชที่มีแต้ม 150 แต้ม ถ้าจับได้จะทำให้สามารถจบเกมลงได้) ด้วยไม้กวาด นิมบัส รุ่น สองพันหนึ่ง (ที่ภายหลังพ่อของเขาซื้อยกทีมให้บ้านสลิธีริน ซึ่งเฮอร์ไมโอนี่มองเห็นว่า เป็นเพียงแค่การซื้อเสียง และโดนรอนใช้ไม้กายสิทธิ์ที่พังของเขาเสกคาถาใส่ ซึ่งเดรโกนั้นโชคดีที่ไม้กายสิทธิ์อันนั่นกลับตีกลับคาถากลับไปหารอนเอง)
ปีสามเขาเริ่มโตขึ้นเป็นวัยรุ่นทำให้มีความคึกคะนอง ทำอะไรไม่ค่อยคิด เช่น ในวิชาการดูแลสัตว์วิเศษที่ฮากริดมาสอนครั้งแรก เขาพูดจาไม่ให้เกียรติแฮกริดรวมถึงบัคบีกด้วยทำให้โดนฮิปโปกริฟฟ์ที่ชื่อว่าบัคบีกทำร้ายที่แขนจนได้รับบาดเจ็บและไม่สามารถควิดดิชได้รวมถึงยังทำให้ฮากริดโดนพักงานเพราะเขาไปฟ้องพ่อ
ปีสี่เมื่อเขารู้ว่าแฮร์รี่ได้เป็นหนึ่งในผู้แข่งขันการประลองเวทไตรภาคีร่วมกับเซดริค ดิกกอรี เขาออกตัวสนับสนุนดิกกอรีอย่างชัดเจน รวมไปถึงสร้างข่าวเสียๆหายๆให้กับแฮร์รี่ ส่งข่าวไม่ดีให้นักข่าวอย่างริต้า ทำเข็มกลัดที่เขียนว่าเซดริด ดิกกอรี่ ตัวแทนฮอกวอตส์ตัวจริง และ พอตเตอร์ห่วยออกมาแจกนักเรียนจนทำให้มีนักเรียนบางส่วนเกลียดเขาโดยเฉพาะเด็กบ้านฮัฟเฟิลพัฟที่เซดริคสังกัดอยู่ เขาทะเลาะกับแฮร์รี่หนักกว่าครั้งก่อนๆถึงขั้นจะเสกคาถาใส่กันแต่อลาสเตอร์ มู้ดดี้ นั้นมาขัดขวางเอาไว้ทัน
ปีห้าเขารับไม่ได้ที่บ้านกริฟฟินดอร์ชนะสลิธีรีนในการแข่งขันควิดดิช จึงหาเรื่องทะเลาะวิวาทกับแฮร์รี่และดูถูกฝาแฝดวีสลีย์จนพวกเขาต้องโดนแบนออกจากทีมรวมถึงโดนยึดไม้กวาด
สมาชิกหน่วยสอบสวน พรีเฟ็ค
เดรโกได้รับคัดเลือกเป็นพรีเฟ็คประจำบ้านสลิธีรีนในชั้นปีที่ห้าพร้อมกับเพื่อนหญิงที่ใกล้ชิดเขาที่สุดอย่าง แพนซี่ พาร์กินสัน และเป็นสมาชิกหน่วยสอบสวนของ โดโรเรส เจน อัมบริดจ์ในปีเดียวกันเพื่อคอยจับนักเรียนที่ทำผิดกฎ และ คอยจับตาดูความเคลื่อนไหวของกองทัพดัมเบิลดอร์ เดรโกได้รับห้าสิบคะแนนหลังจากจับแฮร์รี่และช่วยให้สมาชิกหลายคนถูกจับในออฟฟิศของอัมบริดจ์
ลอบสังหารดัมเบิลดอร์
ในภาคหกมัลฟอยได้รับคำสั่งจากโวลเดอมอร์ให้ฆ่าดัมเบิลดอร์ เขาใช้ห้องต้องประสงค์เก็บตู้อันตธานเพื่อให้ผู้เสพความตายบุกฮอกวอตส์ในวันที่ดัมเบิลดอร์ไม่อยู่ เขาพยายามฆ่าดัมเบิลดอร์ถึงสองครั้งแต่ก็พลาดทุกครั้ง จนในวันที่ดัมเบิลดอร์พาแฮร์รี่ไปตามหาฮอร์ครักซ์ มัลฟอยใช้โอกาสนั้นเรียกผู้เสพความตายเข้ามาฮอกวอตส์ผ่านตู้อันตธานและไปฆ่าอาจารย์ใหญ่ที่หอดูดาวแต่เขาใจไม่แข็งพอที่จะทำจนสเนปต้องฆ่าดัมเบิลดอร์แทนในที่สุด จากนั้นเกิดสงครามขึ้นที่ฮอกวอตส์ มัลฟอยและพวกหนีไปได้
การรบในสงครามฮอกวอตส์
ในภาคสุดท้ายมัลฟอยเข้าร่วมกับผู้เสพความตายอย่างเต็มตัวเขาเห็นโวลเดอมอร์ฆ่าอดีตครูของเขาต่อหน้าต่อตา (มัลฟอยหวาดกลัวเสมอ) ทำให้โวลเดอมอร์ไม่ชอบใจครอบครัวเขาเอามากๆในฐานะครอบครัวผู้เสพความตายที่ทำงานพลาด ในวันที่แฮร์รี่ถูกจับตัวโดยนักต้อนมัลฟอยพยายามช่วยปกปิดว่าคนที่โดนจับไม่ใช่แฮร์รี่ อย่างไรก็ตามความจริงก็คือความจริง ก่อนที่แฮร์รี่จะไปไม้กายสิทธิ์ของมัลฟอยถูกเขาขโมยไป และวันที่แฮร์รี่และพวกบุกฮอกวอตส์มัลฟอยจะเอารางวัลจากโวลเดอมอร์ ในขณะที่พวกเขาอยู่ที่ห้องต้องประสงค์ แต่มัลฟอยไม่กล้าตรงกันข้ามกับแครบกลับพยายามฆ่าพวกแฮร์รี่โดยใช้คาถาเพลิงปีศาจขึ้นมาจนเกิดเพลิงมรณะในห้องต้องประสงค์ แครบตายเพราะไฟที่เขาเสกเอง พวกแฮร์รี่สามารถช่วยพามัลฟอยหนีออกมาได้ มัลฟอยยังช่วยต่อสู้ในสงครามฮอกวอตส์อีกด้วย
สิบเก้าปีต่อมา
สิบเก้าปีต่อมา มัลฟอยแต่งงาน มีลูกชื่อสกอเปียส มัลฟอย เดรโก และ แอสโตเรียสอนสกอเปียสว่าไม่ให้ดูถูกดูหมิ่นพวกมักเกิ้ลและห้ามเรียกมักเกิ้ลว่า เลือดสีโคลน เพราะเดรโกไม่อยากให้ลูกถูกสอนมาเหมือนเขา แฮร์รี่พบกันที่ชานชาลาเก้าเศษสามส่วนสี่ เมื่อทั้งคู่มาส่งลูกไปเรียนที่ฮอกวอตส์ปีแรก มัลฟอยพยักหน้าทักทายแฮร์รี จินนี่ รอนและเฮอร์ไมโอนี่เล็กน้อยนั้นคือภาษากายแสดงให้เห็นว่าเขาเป็นมิตรกับแฮรี่ และผองเพื่อนมากขึ้นแล้ว
เขาฟานซีปัง
ฟานซีปัง (Phan Xi Păng) เป็นภูเขาที่มีความสูงที่สุดในประเทศเวียดนามด้วยความสูง 3,143 เมตร โดยได้ฉายาว่า "หลังคาแห่งอินโดจีน" อยู่ในเมืองซาปา จังหวัดหล่าวกายในประเทศเวียดนาม ฟานซีปังอยู่บนทิวเขาฮหว่างเลียนเซิน (Hoàng Liên Sơn)
Abyla (ไนดาเรียน)
Abyla เป็นสกุลของไซฟอโนฟอร์ที่สามารถเกาะกลุ่มสร้างโคโลนีได้ อยู่ในวงศ์ย่อย Abylidae และอันดับย่อย Calycophorae  Quoy และ Gaimard เป็นผู้ตั้งสกุลนี้ใน ค.ศ. 1827 สกุลนี้มีสมาชิกสามสปีชีส์
อนุกรมวิธาน
สปีชีส์ที่ทราบในปัจจุบันมีสามสปีชีส์ ได้แก่มีหลายสปีชีส์ในสกุลนี้ที่กลายเป็นชื่อพ้องของสปีชีส์ทั้งสามข้างต้น
การกระจายตัวและถิ่นที่อยู่
ทุกสปีชีส์ในสกุลนี้อาศัยอยู่ในน้ำทะเลเท่านั้น ส่วนมากอาศัยตามท้องน้ำ (pelagic zone) มักพบในพื้นที่เส้นศูนย์สูตรจนถึงเส้นทรอปิก (tropico-equatorial) และเขตกึ่งร้อน
ประเทศไอซ์แลนด์ในโอลิมปิกฤดูหนาว 2014
ประเทศไอซ์แลนด์ เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกไอซ์แลนด์เป็นตัวแทนประเทศไอซ์แลนด์ในการส่งนักกีฬาเข้าร่วมแข่งขันทั้งหมดจำนวน 5 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
ลัตเตมักกีอาโต
ลัตเตมักกีอาโต (latte macchiato) เป็นเครื่องดื่มกาแฟชนิดหนึ่ง ชื่อมีความหมายตรงตัวว่า "น้ำนมที่มีรอยด่าง", "น้ำนมที่มีรอยเปื้อน" หรือ "น้ำนมที่ทำสัญลักษณ์ไว้" สื่อถึงวิธีการเตรียมซึ่งนมจะ "ถูกทำให้เปื้อน" ด้วยการเติมกาแฟเอสเปรสโซลงไป
ลัตเตมักกีอาโตแตกต่างกับกาแฟลัตเต ("กัฟเฟลลัตเต" ในภาษาอิตาลี) อย่างมีนัยสำคัญหลายประการ ประการแรก ในการชงลัตเตมักกีอาโต จะเทเอสเปรสโซตามหลังนม แทนที่จะเทนมตามหลังเอสเปรสโซอย่างในลัตเต ประการที่สอง ลัตเตมักกีอาโตมีฟองนมปิดด้านบนมากกว่าลัตเต และนิยมใช้เอสเปรสโซเพียงครึ่งช็อตหรือน้อยกว่านั้น ประการสุดท้าย ลัตเตมักกีอาโตเป็นเครื่องดื่มที่จัดเสิร์ฟโดยแยกส่วนนมออกจากส่วนกาแฟเป็นชั้น ๆ แทนที่จะผสมกันอย่างในลัตเต
บ่อยครั้ง ผู้ชงกาแฟจะหยดครีมกาแฟหรือเกรมา (crema) ลงไปที่ฟองนมด้านบนสุดของกาแฟชนิดนี้อีกเพื่อแยกให้เห็นชัดเจนว่าเป็นลัตเตมักกีอาโต ไม่ใช่ลัตเตซึ่งตามธรรมเนียมจะเทเอสเปรสโซลงไปก่อนแล้วตามด้วยนม ดังนั้นจึงไม่มีการ "ทำสัญลักษณ์" บนลัตเตให้ซ้ำซ้อนกับลัตเตมักกีอาโต ในทางกลับกัน กัฟแฟะมักกีอาโต (เครื่องดื่มอีกชนิดหนึ่งซึ่งมีชื่อคล้ายกัน) ก็คือเอสเปรสโซที่ "ถูกทำให้เปื้อน" ด้วยนมปริมาณเล็กน้อย
อาณาจักรอยุธยา
กรุงศรีอยุธยา หรือ อาณาจักรอยุธยา เป็นอาณาจักรของชนชาติไทยสยาม (ไทยภาคกลาง) ในลุ่มแม่น้ำเจ้าพระยาในช่วง พ.ศ. 1894 ถึง พ.ศ. 2310 มีกรุงศรีอยุธยาเป็นศูนย์กลางอำนาจหรือราชธานี ทั้งยังมีความสัมพันธ์ทางการค้ากับหลายชาติ จนถือได้ว่าเป็นศูนย์กลางการค้าในระดับนานาชาติ เช่น จีน เวียดนาม อินเดีย ญี่ปุ่น เปอร์เซีย รวมทั้งชาติตะวันตก เช่น โปรตุเกส สเปน เนเธอร์แลนด์ (ฮอลันดา) อังกฤษ และฝรั่งเศส ซึ่งในช่วงเวลาหนึ่งเคยสามารถขยายอาณาเขตประเทศราชถึงรัฐชานของพม่า อาณาจักรล้านนา มณฑลยูนนาน อาณาจักรล้านช้าง อาณาจักรขอม และคาบสมุทรมลายูในปัจจุบัน
ที่ตั้ง
มีการประเมินว่า ราว พ.ศ. 2143 กรุงศรีอยุธยามีประชากรประมาณ 300,000 คน และอาจสูงถึง 1,000,000 คน ราว พ.ศ. 2243 บางครั้งมีผู้เรียกกรุงศรีอยุธยาว่า "เวนิสแห่งตะวันออก"
ปัจจุบันบริเวณนี้เป็นส่วนหนึ่งของอำเภอพระนครศรีอยุธยา จังหวัดพระนครศรีอยุธยา พื้นที่ที่เคยเป็นเมืองหลวงของไทยนั้น คือ อุทยานประวัติศาสตร์พระนครศรีอยุธยา ตัวนครปัจจุบันถูกตั้งขึ้นใหม่ห่างจากกรุงเก่าไปเพียงไม่กี่กิโลเมตร
การกำเนิด
พระบริหารเทพธานี อธิบายว่า ชาวไทยเริ่มตั้งถิ่นฐานบริเวณตอนกลาง และตอนล่างของลุ่มแม่น้ำเจ้าพระยามาตั้งแต่พุทธศตวรรษที่ 18 แล้ว ทั้งยังเคยเป็นที่ตั้งของเมืองสังขบุรี อโยธยา เสนาราชนคร และกัมโพชนคร ต่อมา ราวปลายพุทธศตวรรษที่ 19 อาณาจักรขอมและสุโขทัยเริ่มเสื่อมอำนาจลง พระเจ้าอู่ทองทรงดำริจะย้ายเมืองและก่อสร้างเมืองขึ้นมาใหม่โดยส่งคณะช่างก่อสร้างไปยังอินเดียและได้ลอกเลียนแบบผังเมืองอโยธยามาสร้างและสถาปนาให้มีชื่อว่า กรุงศรีอยุธยา
ในส่วนวันสถาปนากรุงศรีอยุธยา ที่ผ่านมาได้มีการคำนวณปรับเทียบวันเดือนปีทางจันทรคติที่มีระบุในพระราชพงศาวดารกรุงเก่า ฉบับหลวงประเสริฐ ความว่า "ศักราช 712 ขาลศก วันศุกร์ ขึ้น 6 ค่ำ เดือนห้า....." ว่าตรงกับวันศุกร์ที่ "4 มีนาคม จ.ศ. 712" จากนั้นบวก 1181 เข้าไปเพื่อแปลงจุลศักราชให้เป็นพุทธศักราช จึงได้ว่า ตรงกับวันศุกร์ที่ "4 มีนาคม พ.ศ. 1893" และเผยแพร่กันโดยทั่วไปนั้น หากพิจารณาและปรับแก้ให้สอดคล้องกับปฏิทินไทยสากลที่ใช้กันอยู่ในปัจจุบันซึ่งขึ้นปีใหม่ในวันที่ 1 มกราคม วันสถาปนาจะตรงกับ วันศุกร์ที่ "12 มีนาคม พ.ศ. 1894 (ค.ศ. 1351)"
การขยายอาณาเขต
ในช่วงพุทธศตวรรษที่ 20 อาณาจักรอยุธยาได้รับการยอมรับว่าเป็นหนึ่งในชาติมหาอำนาจที่สุดแห่งหนึ่งในอุษาคเนย์แผ่นดินใหญ่ และได้เริ่มครองความเป็นใหญ่โดยเริ่มจากการพิชิตราชอาณาจักรและนครรัฐทางเหนือ อาทิ สุโขทัย กำแพงเพชรและพิษณุโลก มีการโจมตีเมืองพระนครแห่งอาณาจักรขอมซึ่งเป็นมหาอำนาจของภูมิภาคในขณะนั้น จนอิทธิพลของอาณาจักรขอมค่อย ๆ จางหายไปจากลุ่มแม่น้ำเจ้าพระยา และอยุธยากลายมาเป็นมหาอำนาจใหม่แทน
อย่างไรก็ดี อาณาจักรอยุธยามิได้เป็นรัฐที่รวมเป็นหน่วยเดียวกัน หากเป็นการปะติดปะต่อกันของอาณาเขต (principality) ที่ปกครองตนเอง และประเทศราชที่สวามิภักดิ์ต่อพระมหากษัตริย์กรุงศรีอยุธยาภายใต้ปริมณฑลแห่งอำนาจ (Circle of Power) หรือระบบมณฑล (mandala) ดังที่นักวิชาการบางฝ่ายเสนอ อาณาเขตเหล่านี้อาจปกครองโดยพระบรมวงศานุวงศ์กรุงศรีอยุธยา หรือผู้ปกครองท้องถิ่นที่มีกองทัพอิสระของตนเอง ที่มีหน้าที่ให้การสนับสนุนแก่เมืองหลวงยามสงครามก็ได้ อย่างไรก็ดีมีหลักฐานว่า บางครั้งที่เกิดการกบฏท้องถิ่นที่นำโดยเจ้าหรือพระมหากษัตริย์ท้องถิ่นขึ้นเพื่อตั้งตนเป็นเอกราช อยุธยาก็จำต้องปราบปราม
ด้วยไร้ซึ่งกฎการสืบราชสันติวงศ์และมโนทัศน์คุณธรรมนิยม (ในบางสมัย) (meritocracy) อันรุนแรง ทำให้เมื่อใดก็ตามที่การสืบราชสันติวงศ์เป็นที่พิพาท เจ้าปกครองหัวเมืองหรือผู้สูงศักดิ์ (dignitary) ที่ทรงอำนาจจะอ้างคุณความดีของตนรวบรวมไพร่พลและยกทัพมายังเมืองหลวงเพื่อกดดันตามข้อเรียกร้อง จนลงเอยด้วยรัฐประหารอันนองเลือดหลายครั้ง
ในช่วงพุทธศตวรรษที่ 21 อยุธยาแสดงความสนใจในคาบสมุทรมลายู ที่ซึ่งมะละกาเมืองท่าสำคัญ อยุธยาพยายามยกทัพไปตีมะละกาหลายครั้งแต่ไร้ผล มะละกามีความเข้มแข็งทั้งทางการทูตและทางเศรษฐกิจ ด้วยได้รับการสนับสนุนทางทหารจากราชวงศ์หมิงของจีน หนึ่งในนั้นคือการที่แม่ทัพเรือเจิ้งเหอแห่งราชวงศ์หมิงได้สถาปนาฐานปฏิบัติการแห่งหนึ่งขึ้นที่มะละกา เป็นเหตุให้จีนไม่อาจยอมสูญเสียตำแหน่งยุทธศาสตร์นี้แก่รัฐอื่น ๆ ภายใต้การคุ้มครองนี้ มะละกาจึงเจริญรุ่งเรืองขึ้นเป็นหนึ่งในคู่แข่งทางการค้าที่ยิ่งใหญ่ของอยุธยา กระทั่งถูกโปรตุเกสพิชิตเมื่อ พ.ศ. 2054
การเสียกรุงศรีอยุธยาครั้งที่หนึ่ง
เริ่มตั้งแต่ปลายพุทธศตวรรษที่ 21 อาณาจักรอยุธยาถูกราชวงศ์ตองอูโจมตีหลายครั้ง สงครามครั้งแรกคือ สงครามพระเจ้าตะเบ็งชเวตี้ เมื่อ พ.ศ. 2091-92 แต่ล้มเหลว การรุกรานครั้งที่สองของราชวงศ์ตองอู หรือเรียกว่า "สงครามช้างเผือก"สมัยพระมหาจักรพรรดิ เมื่อ พ.ศ. 2106 พระเจ้าบุเรงนองทรงให้สมเด็จพระมหาจักรพรรดิยอมจำนน พระบรมวงศานุวงศ์บางส่วนถูกพาไปยังกรุงหงสาวดี และสมเด็จพระมหินทราธิราช พระราชโอรสองค์โต ทรงได้รับแต่งตั้งเป็นเจ้าประเทศราช เมื่อ พ.ศ. 2112 ราชวงศ์ตองอูรุกรานอีกเป็นครั้งที่สาม และสามารถยึดกรุงศรีอยุธยาได้ในปีต่อมา หนนี้พระเจ้าบุเรงนองทรงแต่งตั้งสมเด็จพระมหาธรรมราชาธิราชเป็นเจ้าประเทศราช
การฟื้นตัว
ภายหลังที่พระเจ้าบุเรงนองสวรรคตเมื่อ พ.ศ. 2124 สมเด็จพระนเรศวรมหาราชทรงประกาศเอกราชแก่กรุงศรีอยุธยาอีกสามปีให้หลัง อยุธยาต่อสู้ป้องกันการรุกรานของรัฐหงสาวดีหลายครั้ง จนในครั้งสุดท้าย สมเด็จพระนเรศวรมหาราชทรงปลงพระชนม์เมงจีสวา (Mingyi Swa) อุปราชาของราชวงศ์ตองอูได้ในสงครามยุทธหัตถีเมื่อ พ.ศ. 2135 จากนั้นอยุธยากลับเป็นฝ่ายบุกโดยยึดชายฝั่งตะนาวศรีทั้งหมดขึ้นไปจนถึงเมาะตะมะใน พ.ศ. 2138 และล้านนาใน พ.ศ. 2145 สมเด็จพระนเรศวรมหาราชทรงยกทัพเข้าไปในพม่าลึกถึงตองอูใน พ.ศ. 2143 แต่ทรงถูกขับกลับมา หลังสมเด็จพระนเรศวรมหาราชเสด็จสวรรคตเมื่อ พ.ศ. 2148 ตะนาวศรีตอนเหนือและล้านนาก็ตกเป็นของอาณาจักรตองอูอีกครั้งใน พ.ศ. 2157 อยุธยาพยายามยึครองล้านนาและตะนาวศรีตอนเหนือกลับคืนระหว่าง พ.ศ. 2205-07 แต่ล้มเหลว
การล่มสลาย
หลังจากยุคสมัยอันนองเลือดแห่งการต่อสู้ของราชวงศ์ กรุงศรีอยุธยาเข้าสู่ "ยุคทอง" เมื่อศิลปะ วรรณกรรมและการเรียนรู้เฟื่องฟู ยังมีสงครามกับต่างชาติ กรุงศรีอยุธยาสู้รบกับเจ้าเหงียน (Nguyễn Lords) ซึ่งเป็นผู้ปกครองเวียดนามใต้ เพื่อการควบคุมกัมพูชา เริ่มตั้งแต่ พ.ศ. 2258 แต่ภัยคุกคามที่ใหญ่กว่ามาจากราชวงศ์อลองพญาซึ่งได้ผนวกรัฐชานเข้ามาอยู่ในอำนาจ
ช่วง 50 ปีสุดท้ายของราชอาณาจักรมีการสู้รบอันนองเลือดระหว่างเจ้านาย โดยมีพระราชบัลลังก์เป็นเป้าหมายหลัก เกิดการกวาดล้างข้าราชสำนักและแม่ทัพนายกองที่มีความสามารถตามมา สมเด็จพระที่นั่งสุริยาศน์อัมรินทร์ (พระเจ้าเอกทัศ) พระมหากษัตริย์พระองค์สุดท้าย บังคับให้สมเด็จพระเจ้าอุทุมพร พระอนุชาธิราช ซึ่งเป็นพระมหากษัตริย์อยู่ขณะนั้นสละราชสมบัติและขึ้นครองราชย์แทน
พ.ศ. 2303 พระเจ้าอลองพญาทรงยกทัพรุกรานอาณาจักรอยุธยา หลังจากอยุธยาว่างเว้นศึกภายนอกมานานกว่า 150 ปี จะมีก็เพียงการนำไพร่พลเข้าต่อตีกันเองเพื่อแย่งชิงอำนาจเท่านั้น ซึ่งในขณะนั้น อยุธยาเกิดการแย่งชิงบัลลังก์ระหว่างเจ้าฟ้าเอกทัศกับเจ้าฟ้าอุทุมพร อย่างไรก็ดี พระเจ้าอลองพญาไม่อาจหักเอากรุงศรีอยุธยาได้ในการทัพครั้งนั้น
แต่ใน พ.ศ. 2308 พระเจ้ามังระ พระราชโอรสแห่งพระเจ้าอลองพญา ทรงแบ่งกำลังออกเป็นสองส่วน และเตรียมการกว่าสามปี มุ่งเข้าตีอาณาจักรอยุธยาพร้อมกันทั้งสองด้าน ฝ่ายอยุธยาต้านทานการล้อมของทัพพม่าไว้ได้ 14 เดือน แต่ก็ไม่อาจหยุดยั้งการกองทัพรัฐอังวะได้ เนื่องจากมีกำลังมาก และต้องการทำลายศูนย์อำนาจอย่างอยุธยาลงเพื่อป้องกันการกลับมามีอำนาจ อีกทั้งกองทัพอังวะยังติดศึกกับจีนราชวงศ์ชิงอยู่เนือง ๆ หากปล่อยให้เกิดการสู้รบยืดเยื้อต่อไปอีก ก็จะเป็นภัยแก่อังวะ และมีสงครามไม่จบสิ้น ในที่สุดกองทัพอังวะสามารถเข้าพระนครได้ในวันที่ 7 เมษายน พ.ศ. 2310
ในช่วงปี พ.ศ. 2303-2310 มีเหตุการณ์เผาทำลายเมืองและปล้นเมืองไปส่วนใหญ่ โดยในปี พ.ศ. 2310 พม่าได้เผาทำลายกรุงศรีอยุธยาตามพงศาวดารกรุงศรีอยุธยา ฉบับพันจันทุมาศ (เจิม) ฉบับสมเด็จพระพนรัตน์วัดพระเชตุพน หลักฐานอื่น ๆ เช่น คำให้การขุนหลวงหาวัด หนังสือสังคีติยวงศ์ และบันทึกของชาวต่างชาติเช่น โรแบรต์ โกสเต (Robert Goste), ฟร็องซัว-อ็องรี ตูร์แป็ง, และ คุณพ่อกอร์ ที่อาศัยอยู่ในราชอาณาจักรและได้บันทึกเหตุการณ์เอาไว้ โดยตูร์แป็งได้บันทึกไว้ว่า "วันที่ 28 เมษายน พ.ศ. 2310 บ้านเมืองถูกข้าศึกบุกเข้าโจมตีทรัพย์สมบัติในพระราชวังและวัดวาอารามต่าง ๆ แทบไม่เหลือสิ่งใดนอกจากซากปรักหักพังและเถ้าถ่าน พระพุทธรูปถูกข้าศึกเผาจนหลอมละลาย เปลวเพลิงที่ลุกลามทำให้ผู้ชนะที่ป่าเถื่อนต้องสูญเสียสิ่งของที่ปล้นชิงมา ซึ่งก่อนหน้านี้ได้กระตุ้นให้พวกเขาเกิดความละโมบ พวกพม่ายังได้ระบายความโกรธแค้นของพวกเขาจากการสูญเสียในครั้งนี้ไปยังหัวเมืองต่าง ๆ"
รายพระนามพระมหากษัตริย์
พระมหากษัตริย์แห่งอาณาจักรอยุธยา มีทั้งสิ้น 33 พระองค์ โดยมีรายพระนามดังต่อไปนี้
การปกครอง
ช่วงแรกมีการปกครองคล้ายคลึงกับในสมัยสุโขทัย พระมหากษัตริย์มีสิทธิ์ปกครองโดยตรงในราชธานี หากทรงใช้อำนาจผ่านข้าราชการและขุนนางเช่นกัน นอกจากนี้ยังมีระบบการปกครองภายในราชธานีที่เรียกว่า จตุสดมภ์ ตามการเรียกของสมเด็จพระเจ้าบรมวงศ์เธอกรมพระยาดำรงราชานุภาพ อันได้แก่ กรมเวียง กรมวัง กรมคลัง และกรมนา
การปกครองนอกราชธานี ประกอบด้วย เมืองหน้าด่าน เมืองชั้นใน เมืองพระยามหานคร และเมืองประเทศราช โดยมีรูปแบบกระจายอำนาจออกจากศูนย์กลางค่อนข้างมาก เมืองหน้าด่าน ได้แก่ ลพบุรี นครนายก พระประแดง และสุพรรณบุรี ตั้งอยู่รอบราชธานีทั้งสี่ทิศ ระยะเดินทางจากราชธานีสองวัน พระมหากษัตริย์ทรงส่งเชื้อพระวงศ์ที่ไว้วางพระทัยไปปกครอง แต่รูปแบบนี้นำมาซึ่งปัญหาการแย่งชิงราชสมบัติอยู่บ่อยครั้ง เมืองชั้นในทรงปกครองโดยผู้รั้ง ถัดออกไปเป็นเมืองพระยามหานครหรือหัวเมืองชั้นนอก ปกครองโดยเจ้าเมืองที่สืบเชื้อสายมาแต่เดิม มีหน้าที่จ่ายภาษีและเกณฑ์ผู้คนในราชการสงคราม และสุดท้ายคือเมืองประเทศราช พระมหากษัตริย์ปล่อยให้ปกครองกันเอง เพียงแต่ต้องส่งเครื่องบรรณาการมาให้ราชธานีทุกปี
ต่อมา สมเด็จพระบรมไตรโลกนาถ (ครองราชย์ พ.ศ. 1991–2031) ทรงยกเลิกระบบเมืองหน้าด่านเพื่อขจัดปัญหาการแย่งชิงราชสมบัติ และขยายอำนาจของราชธานีโดยการกลืนเมืองรอบข้างเข้าเป็นส่วนหนึ่งของราชธานี สำหรับระบบจตุสดมภ์ ทรงแยกกิจการพลเรือนออกจากกิจการทหารอย่างชัดเจน ให้อยู่ภายใต้ความรับผิดชอบของสมุหนายกและสมุหกลาโหมตามลำดับ นอกจากนี้ยังมีการเปลี่ยนชื่อกรมและชื่อตำแหน่งเสนาบดี แต่ยังคงไว้ซึ่งหน้าที่ความรับผิดชอบเดิม
ส่วนการปกครองส่วนภูมิภาคมีลักษณะเปลี่ยนไปในทางการรวมอำนาจเข้าสู่ศูนย์กลางให้มากที่สุด โดยให้เมืองชั้นนอกเข้ามาอยู่ภายใต้อำนาจของราชธานี มีระบบการปกครองที่ลอกมาจากราชธานี มีการลำดับความสำคัญของหัวเมืองออกเป็นชั้นเอก โท ตรี สำหรับหัวเมืองประเทศราชนั้นส่วนใหญ่ไม่ค่อยมีการเปลี่ยนแปลงการปกครองมากนัก หากแต่พระมหากษัตริย์จะมีวิธีการควบคุมความจงรักภักดีต่อราชธานีหลายวิธี เช่น การเรียกเจ้าเมืองประเทศราชมาปรึกษาราชการ หรือมาร่วมพระราชพิธีบรมราชาภิเษกหรือถวายพระเพลิงพระบรมศพในราชธานี การอภิเษกสมรสโดยการให้ส่งราชธิดามาเป็นสนม และการส่งข้าราชการไปปกครองเมืองใกล้เคียงกับเมืองประเทศราชเพื่อคอยส่งข่าว ซึ่งเมืองที่มีหน้าที่ดังกล่าว เช่น พิษณุโลกและนครศรีธรรมราช
ในรัชสมัยสมเด็จพระเพทราชา (ครองราชย์ พ.ศ. 2231–2246) ทรงกระจายอำนาจทางทหารซึ่งเดิมขึ้นอยู่กับสมุหกลาโหมแต่ผู้เดียวออกเป็นสามส่วน โดยให้สมุหกลาโหมเปลี่ยนไปควบคุมกิจการทหารในราชธานี กิจการทหารและพลเรือนของหัวเมืองทางใต้ ให้สมุหนายกควบคุมกิจการพลเรือนในราชธานี กิจการทหารและพลเรือนของหัวเมืองทางเหนือ และพระโกษาธิบดี ให้ดูแลกิจการทหารและพลเรือนของหัวเมืองตะวันออก ต่อมา สมัยสมเด็จพระเจ้าอยู่หัวบรมโกศ (2275-2301) ทรงลดอำนาจของสมุหกลาโหมเหลือเพียงที่ปรึกษาราชการ และให้หัวเมืองทางใต้ไปขึ้นกับพระโกษาธิบดีด้วย
นอกจากนี้ ในสมัยสมเด็จพระมหาธรรมราชาธิราช (ครองราชย์ พ.ศ. 2112–2133) ยังได้จัดกำลังป้องกันราชธานีออกเป็นสามวัง ได้แก่ วังหลวง มีหน้าที่ป้องกันพระนครทางเหนือ วังหน้า มีหน้าที่ป้องกันพระนครทางตะวันออก และวังหลัง มีหน้าที่ป้องกันพระนครทางตะวันตก ระบบดังกล่าวใช้มาจนถึงสมัยพระบาทสมเด็จพระจุลจอมเกล้าเจ้าอยู่หัว
พัฒนาการ
คนไทยไม่เคยขาดแคลนเสบียงอาหารอันอุดมสมบูรณ์ ชาวนาปลูกข้าวเพื่อการบริโภคของตนเองและเพื่อจ่ายภาษี ผลผลิตส่วนที่เหลืออยู่ใช้สนับสนุนสถาบันศาสนา อย่างไรก็ดี ตั้งแต่คริสต์ศตวรรษที่ 13 ถึง 15 มีการเปลี่ยนแปลงที่น่าสังเกตในการปลูกข้าวของไทย บนที่สูง ซึ่งปริมาณฝนไม่เพียงพอ ต้องได้รับน้ำเพิ่มจากระบบชลประทานที่ควบคุมระดับน้ำในที่นาน้ำท่วม คนไทยหว่านเมล็ดข้าวเหนียวที่ยังเป็นสินค้าโภคภัณฑ์หลักในภาคเหนือและตะวันออกเฉียงเหนือปัจจุบัน แต่ในที่ราบน้ำท่วมถึงเจ้าพระยา ชาวนาหันมาปลูกข้าวหลายชนิด ที่เรียกว่า ข้าวขึ้นน้ำหรือข้าวนาเมือง (floating rice) ซึ่งเป็นสายพันธุ์ยาวเรียว ไม่เหนียวที่รับมาจากเบงกอล ซึ่งจะเติบโตอย่างรวดเร็วทันพร้อมกับการเพิ่มขึ้นของระดับน้ำในที่ลุ่ม
สายพันธุ์ใหม่นี้เติบโตอย่างง่ายดายและอุดมสมบูรณ์ ทำให้มีผลผลิตส่วนเกินที่สามารถขายต่างประเทศได้ในราคาถูก ฉะนั้น กรุงศรีอยุธยา ซึ่งตั้งอยู่ใต้สุดของที่ราบน้ำท่วมถึง จึงกลายเป็นศูนย์กลางกิจกรรมทางเศรษฐกิจ ภายใต้การอุปถัมภ์ของพระมหากษัตริย์ แรงงานกอร์เวขุดคลองซึ่งจะมีการนำข้าวจากนาไปยังเรือของหลวงเพื่อส่งออกไปยังจีน ในขบวนการนี้ สามเหลี่ยมปากแม่น้ำเจ้าพระยา หาดโคลนระหว่างทะเลและดินแน่นซึ่งถูกมองว่าไม่เหมาะแก่การอยู่อาศัย ถูกถมและเตรียมดินสำหรับเพาะปลูก ตามประเพณี พระมหากษัตริย์มีหน้าที่ประกอบพิธีกรรมทางศาสนาเพื่อประสาทพรการปลูกข้าว
การค้ากับชาวต่างชาติ ซึ่งเป็นชาวฮอลันดาเป็นหลัก ถึงระดับสูงสุดในคริสต์ศตวรรษที่ 17 กรุงศรีอยุธยากลายมาเป็นจุดหมายปลายทางหลักสำหรับพ่อค้าจากจีนและญี่ปุ่น ชัดเจนว่า ชาวต่างชาติเริ่มเข้ามามีส่วนในการเมืองของราชอาณาจักร พระมหากษัตริย์กรุงศรีอยุธยาวางกำลังทหารรับจ้างต่างด้าวซึ่งบางครั้งก็เข้าร่วมรบกับอริราชศัตรูในศึกสงคราม อย่างไรก็ดี หลังจากการกวาดล้างชาวฝรั่งเศสในปลายคริสต์ศตวรรษที่ 17 ผู้ค้าหลักของกรุงศรีอยุธยาเป็นชาวจีน ฮอลันดาจากบริษัทอินเดียตะวันออกของเนเธอร์แลนด์ยังมีการค้าขายอยู่ เศรษฐกิจของอาณาจักรเสื่อมลงอย่างรวดเร็วในคริสต์ศตวรรษที่ 18
พัฒนาการทางสังคมและการเมือง
นับแต่การปฏิรูปของสมเด็จพระบรมไตรโลกนาถ พระมหากษัตริย์อยุธยาทรงอยู่ ณ ศูนย์กลางแห่งลำดับชั้นทางสังคมและการเมืองที่จัดช่วงชั้นอย่างสูง ซึ่งแผ่ไปทั่วราชอาณาจักร ด้วยขาดหลักฐาน จึงเชื่อกันว่า หน่วยพื้นฐานของการจัดระเบียบสังคมในราชอาณาจักรอยุธยา คือ ชุมชนหมู่บ้าน ที่ประกอบด้วยครัวเรือนครอบครัวขยาย กรรมสิทธิ์ในที่ดินอยู่กับผู้นำ ที่ถือไว้ในนามของชุมชน แม้ชาวนาเจ้าของทรัพย์สินจะพอใจการใช้ที่ดินเฉพาะเท่าที่ใช้เพาะปลูกเท่านั้น ขุนนางค่อย ๆ กลายไปเป็นข้าราชสำนัก (หรืออำมาตย์) และผู้ปกครองบรรณาการ (tributary ruler) ในนครที่สำคัญรองลงมา ท้ายที่สุด พระมหากษัตริย์ทรงได้รับการยอมรับว่าเป็นพระศิวะ (หรือพระวิษณุ) ลงมาจุติบนโลก และทรงกลายมาเป็นสิ่งมงคลแก่พิธีปฏิบัติในทางการเมือง-ศาสนา ที่มีพราหมณ์เป็นผู้ประกอบพิธี ซึ่งเป็นข้าราชบริพารในราชสำนัก ในบริบทศาสนาพุทธ เทวราชาเป็นพระโพธิสัตว์ ความเชื่อในเทวราชย์ (divine kingship) คงอยู่ถึงคริสต์ศตวรรษที่ 18 แม้ถึงขณะนั้น นัยทางศาสนาของมันจะมีผลกระทบจำกัดก็ตาม
เมื่อมีที่ดินสำรองเพียงพอสำหรับการกสิกรรม ราชอาณาจักรจึงอาศัยการได้มาและการควบคุมกำลังคนอย่างพอเพียงเพื่อเป็นผู้ใช้แรงงานในไร่นาและการป้องกันประเทศ การเติบโตอย่างรวดเร็วของอยุธยานำมาซึ่งการสงครามอย่างต่อเนื่อง และเนื่องจากไม่มีแว่นแคว้นใดในภูมิภาคมีความได้เปรียบทางเทคโนโลยี ผลแห่งยุทธการจึงมักตัดสินด้วยขนาดของกองทัพ หลังจากการทัพที่ได้รับชัยชนะในแต่ละครั้ง อยุธยาได้กวาดต้อนผู้คนที่ถูกพิชิตกลับมายังราชอาณาจักรจำนวนหนึ่ง ที่ซึ่งพวกเขาจะถูกกลืนและเพิ่มเข้าไปในกำลังแรงงาน สมเด็จพระรามาธิบดีที่ 2 ทรงสถาปนาระบบกอร์เว (Corvée) แบบไทยขึ้น ซึ่งเสรีชนทุกคนจำต้องขึ้นทะเบียนเป็นข้า (หรือไพร่) กับเจ้านายท้องถิ่น เป็นการใช้แรงงานโดยไม่ได้รับค่าตอบแทนใด ๆ ไพร่ชายต้องถูกเกณฑ์ในยามเกิดศึกสงคราม เหนือกว่าไพร่คือนาย ผู้รับผิดชอบต่อราชการทหาร แรงงานกอร์เวในการโยธาสาธารณะ และบนที่ดินของข้าราชการที่เขาสังกัด ไพร่ส่วยจ่ายภาษีแทนการใช้แรงงาน หากเขาเกลียดการใช้แรงงานแบบบังคับภายใต้นาย เขาสามารถขายตัวเป็นทาสแก่นายหรือเจ้าที่น่าดึงดูดกว่า ผู้จะจ่ายค่าตอบแทนแก่การสูญเสียแรงงานกอร์เว จนถึงคริสต์ศตวรรษที่ 19 กำลังคนกว่าหนึ่งในสามเป็นไพร่
ระบบไพร่เป็นการลิดรอนสิทธิเสรีภาพของประชาชนอย่างมากเมื่อเทียบกับสมัยสุโขทัย โดยกำหนดให้ชายทุกคนที่สูงตั้งแต่ 1.25 เมตรขึ้นไปต้องลงทะเบียนไพร่ ระบบไพร่มีความสำคัญต่อการรักษาอำนาจทางการเมืองของพระมหากษัตริย์ เพราะหากเจ้านายหรือขุนนางเบียดบังไพร่ไว้เป็นจำนวนมากแล้ว ย่อมส่งผลต่อเสถียรภาพของราชบัลลังก์ ตลอดจนส่งผลให้กำลังในการป้องกันอาณาจักรอ่อนแอ ไม่เป็นปึกแผ่น นอกจากนี้ ระบบไพร่ยังเป็นการเกณฑ์แรงงานเพื่อใช้ประโยชน์ในโครงการก่อสร้างต่าง ๆ ซึ่งล้วนแต่เกี่ยวข้องกับมาตรฐานชีวิตและความมั่นคงของอาณาจักร
ความมั่งคั่ง สถานภาพ และอิทธิพลทางการเมืองสัมพันธ์ร่วมกัน พระมหากษัตริย์ทรงแบ่งสรรนาข้าวให้แก่ข้าราชสำนัก ผู้ว่าราชการท้องถิ่น ผู้บัญชาการทหาร เป็นการตอบแทนความดีความชอบที่มีต่อพระองค์ ตามระบบศักดินา ขนาดของการแบ่งสรรแก่ข้าราชการแต่ละคนนั้นตัดสินจากจำนวนไพร่หรือสามัญชนที่เขาสามารถบัญชาให้ทำงานได้ จำนวนกำลังคนที่ผู้นำหรือข้าราชการสามารถบัญชาได้นั้น ขึ้นอยู่กับสถานภาพของผู้นั้นเทียบกับผู้อื่นในลำดับขั้นและความมั่งคั่งของเขา ที่ยอดของลำดับขั้น พระมหากษัตริย์เป็นเสมือนผู้ถือครองที่ดินรายใหญ่ที่สุดในราชอาณาจักร ตามทฤษฎีแล้วทรงบัญชาไพร่จำนวนมากที่สุด เรียกว่า ไพร่หลวง ที่มีหน้าที่จ่ายภาษี รับราชการในกองทัพ และทำงานบนที่ดินของพระมหากษัตริย์
อย่างไรก็ดี การเกณฑ์กองทัพขึ้นอยู่กับมูลนาย ที่บังคับบัญชาไพร่สมของตนเอง มูลนายเหล่านี้จำต้องส่งไพร่สมให้อยู่ภายใต้บังคับบัญชาของพระมหากษัตริย์ในยามศึกสงคราม ฉะนั้น มูลนายจึงเป็นบุคคลสำคัญในการเมืองของอยุธยา มีมูลนายอย่างน้อยสองคนก่อรัฐประหารยึดราชบัลลังก์มาเป็นของตน ขณะที่การสู้รบนองเลือดระหว่างพระมหากษัตริย์กับมูลนายหลังจากการกวาดล้างข้าราชสำนัก พบเห็นได้บ่อยครั้ง
สมเด็จพระบรมไตรโลกนาถทรงกำหนดการแบ่งสรรที่ดินและไพร่ที่แน่นอนให้แก่ข้าราชการแต่ละขั้นในลำดับชั้นบังคับบัญชา ซึ่งกำหนดโครงสร้างสังคมของประเทศกระทั่งมีการนำระบบเงินเดือนมาใช้แก่ข้าราชการในสมัยรัตนโกสินทร์
พระสงฆ์อยู่นอกระบบนี้ ซึ่งชายไทยทุกชนชั้นสามารถเข้าสู่ชนชั้นนี้ได้ รวมถึงชาวจีนด้วย วัดกลายมาเป็นศูนย์กลางการศึกษาและวัฒนธรรม ระหว่างช่วงนี้ ชาวจีนเริ่มเข้ามาตั้งถิ่นฐานในอยุธยา และไม่นานก็เริ่มควบคุมชีวิตเศรษฐกิจของประเทศ อันเป็นปัญหาสังคมที่เกิดขึ้นช้านานอีกประการหนึ่ง
สมเด็จพระรามาธิบดีที่ 1 ทรงเป็นผู้รวบรวมธรรมศาสตร์ (Dharmashastra) ประมวลกฎหมายที่อิงที่มาในภาษาฮินดูและธรรมเนียมไทยแต่โบราณ ธรรมศาสตรายังเป็นเครื่องมือสำหรับกฎหมายไทยกระทั่งปลายคริสต์ศตวรรษที่ 19 มีการนำระบบข้าราชการประจำที่อิงลำดับชั้นบังคับบัญชาของข้าราชการที่มีชั้นยศและบรรดาศักดิ์มาใช้ และมีการจัดระเบียบสังคมในแบบที่สอดคล้องกัน แต่ไม่มีการนำระบบวรรณะในศาสนาฮินดูมาใช้
หลังสมเด็จพระนเรศวรมหาราชทรงประกาศอิสรภาพจากราชวงศ์ตองอู พระองค์ทรงจัดการรวมการปกครองประเทศอยู่ใต้ราชสำนักที่กรุงศรีอยุธยาโดยตรง เพื่อป้องกันมิให้ซ้ำรอยพระราชบิดาที่แปรพักตร์เข้ากับฝ่ายราชวงศ์ตองอูเมื่อครั้งการเสียกรุงศรีอยุธยาครั้งที่หนึ่ง พระองค์ทรงยุติการเสนอชื่อเจ้านายไปปกครองหัวเมืองของราชอาณาจักร แต่แต่งตั้งข้าราชสำนักที่คาดว่าจะดำเนินนโยบายที่พระมหากษัตริย์ส่งไป ฉะนั้น เจ้านายทั้งหลายจึงถูกจำกัดอยู่ในพระนคร การช่วงชิงอำนาจยังคงมีต่อไป แต่อยู่ใต้สายพระเนตรที่คอยระวังของพระมหากษัตริย์
หากแม้จะมีการปฏิรูปโดยสมเด็จพระนเรศวรมหาราชก็ตาม ประสิทธิภาพของรัฐบาลอีก 150 ปีถัดมาก็ยังไม่มั่นคง พระราชอำนาจนอกที่ดินของพระมหากษัตริย์ แม้จะเด็ดขาดในทางทฤษฎี แต่ในทางปฏิบัติถูกจำกัดโดยความหละหลวมของการปกครองพลเรือน อิทธิพลของรัฐบาลกลางและพระมหากษัตริย์อยู่ไม่เกินพระนคร เมื่อเกิดสงครามกับพม่า หัวเมืองต่าง ๆ ทิ้งพระนครอย่างง่ายดาย เนื่องจากกำลังที่บังคับใช้ไม่สามารถเกณฑ์มาป้องกันพระนครได้โดยง่าย กรุงศรีอยุธยาจึงไม่อาจต้านทานผู้รุกรานได้